അടൂരില് നിന്ന് അടൂരിലേക്ക് അടൂര് ഗോപാലകൃഷ്ണനുമായി മാധ്യമപ്രവര്ത്തകന് ബൈജു ചന്ദ്രന് നടത്തിയ അഭിമുഖം ശ്രദ്ധേയമാകുന്നു Entertainment മലയാളത്തിലെ ഏറ്റവും വലിയ ചലച്ചിത്രകാരന് അടൂര് ഗോപാലകൃഷ്ണനുമായി മുതിര്ന്ന മാധ്യമപ്രവര്ത്തകന് ബൈജു ചന്ദ്രന് നടത്തിയ അഭിമുഖം ശ്രദ്ധേയമാകുന്നു. അടൂര് ഗോപാലകൃഷ്ണന്റെ ജീവിതവും സിനിമയും കാഴ്ചപ്പാടുകളും ആഴത്തില് പ്രതിപാദിക്കുന്ന അടൂരില് നിന്ന് അടൂരിലേക്ക് എന്ന അഭിമുഖസംഭാഷണം ഇന്ന് രാവിലെ 10.10ന് ദൂരദര്ശനില് സംപ്രേക്ഷണം ചെയ്യുന്നു. കേരളത്തിന്റെ തനിമയാര്ന്ന ഗ്രാമീണജീവിതവും വിശാലമായ ഭൂപ്രകൃതി യും ഏറ്റവും ചാരുതയോടെ പ്രത്യക്ഷപ്പെടുന്ന കൊടിയേറ്റം എന്ന ചിത്രത്തെക്കുറിച്ചുള്ള അടൂരിന്റെ ഓര്മ്മകളാണ് ഈ ഉത്സവകാലത്തിന്റെ പശ്ചാത്തലത്തില് ബൈജു ചന്ദ്രന് അവതരിപ്പിക്കുന്നത്. ബൈജു ചന്ദ്രന്റെ വാക്കുകള് സിനിമയുടെ നടന്നുപതിഞ്ഞ നടപ്പാതകളില് നിന്നെല്ലാം പാടേ വേറിട്ടു കിടക്കുന്ന ഒരു വഴിത്താരയുണ്ടെന്ന് ഞാന് തിരിച്ചറിയുന്നത്,1970 കളുടെ തുടക്കത്തില്,ചിത്രലേഖ ഫിലിം സൊസൈറ്റി നടത്തിയ ചില ചലച്ചിത്ര പ്രദര്ശനങ്ങള് കാണാന് അച്ഛനോടൊപ്പം പോകുമ്ബോഴാണ്.അന്ന് അതിന്റെ മുഖ്യ സംഘാടകനായി അവിടെ ഓടി നടന്നിരുന്ന, ചുരുണ്ട മുടിക്കാരനായ ചെറുപ്പക്കാരന് സംവിധാനം ചെയ്ത, പ്രതിസന്ധി എന്ന കുടുംബാസൂത്രണ പ്രചാരണചിത്രവും ആയിടയ്ക്കുതന്നെ കാണാനിടയായി.അന്നത്തെ മലയാള സിനിമകളിലൊന്നും അതുവരെ കണ്ടിട്ടില്ലാത്ത യാഥാര്ത്ഥ്യപ്രതീതി നിറഞ്ഞു നിന്ന ആ സിനിമ,അന്നത്തെ പത്തുവയസ്സുകാരന് തീര്ത്തും പുതിയ ഒരു അനുഭവമായിരുന്നു. എന്നാല് രണ്ടു വര്ഷത്തിനു ശേഷം സംവിധാനം അടൂര് ഗോപാലകൃഷ്ണന് എന്ന ടൈറ്റില് കാര്ഡുമായെത്തിയ, ചിത്രലേഖാ ഫിലിം കോ.ഓപ്പറേറ്റിവിന്റെ സ്വയംവരംഎന്ന സിനിമയാണ്, ശരിക്കും ഞെട്ടിച്ചു കളഞ്ഞത്.ഹൃദ്യമായ ഒരു ആഘാതം തന്നെയായിരുന്നു,അത്. കുറച്ചു വര്ഷങ്ങള് കഴിഞ്ഞാണ് എനിക്കേറ്റവും പ്രിയപ്പെട്ട അടൂര് ചിത്രം എത്തുന്നത്.ഉത്സവങ്ങളില് നിന്ന് ഉത്സവങ്ങളിലേക്ക് ഒരു പട്ടം പോലെ അലക്ഷ്യമായി പാറിപ്പറന്നു നടക്കുന്ന ഒരു ചെറുപ്പക്കാരന്, തീവ്രമായ ജീവിതാനുഭവങ്ങള് പകര്ന്നുകൊടുത്ത തിരിച്ചറിവുകളിലൂടെ പക്വതയും വ്യക്തിത്വവും ആര്ജ്ജിക്കു ന്നതിന്റെ കഥ പറയുന്ന കൊടിയേറ്റം.... 1985 തൊട്ട് ഒരുപാട് തവണ,അടൂര് ഗോപാലകൃഷ്ണനെന്ന വ്യക്തിയെയും ചലച്ചിത്രകാരനെയും ദൂരദര്ശനു വേണ്ടി ചിത്രീകരിക്കാന് അവസരമുണ്ടായിട്ടുണ്ട്.അടൂരിന്റെ ചലച്ചിത്ര ജീവിതത്തെ വിശദമായി ആഖ്യാനം ചെയ്യുന്ന അടൂരിന്റെ സര്ഗപ്രപഞ്ചം എന്ന രണ്ടുഭാഗങ്ങളുള്ള ഡോക്യൂമെന്ററി ചെയ്യുന്നത് 1995 ലാണ്.ആ ചിത്രത്തിനു വേണ്ടി മാത്രമല്ല, അതിനു മുമ്ബും അതിനു ശേഷവുമൊക്കെ,അദ്ദേഹത്തോട് ചോദ്യങ്ങള് ചോദിക്കുന്നതിന്റെ നിയോഗമേറ്റെടുത്തിരുന്നത് ഞാന് തന്നെയാണ്. എന്നാല് അതൊക്കെ ക്യാമറയുടെ പിറകില് ഇരുന്നുകൊണ്ടായിരുന്നുവെന്നു മാത്രം. ഇതാദ്യമായി,ക്യാമറയുടെ മുന്നില് പ്രത്യക്ഷപ്പെട്ടുകൊണ്ട്,അടൂര് ഗോപാലകൃഷ്ണനുമായി അഭിമുഖം നടത്തുകയാണ്. മലയാളത്തിലെ ഏറ്റവും വലിയ ചലച്ചിത്രകാരന്റെ ജീവിതവും സിനിമയും കാഴ്ചപ്പാടുകളുമെല്ലാം ആഴത്തിലും പരപ്പിലും പ്രതിപാദിക്കുന്ന സുദീര്ഘമായ അഭിമുഖസംഭാഷണത്തിന്റെ അടൂരില് നിന്ന് അടൂരിലേക്ക് പ്രസക്തമായ ഒരു ഭാഗം ഇന്ന് ആഗസ്റ്റ് 22 വൈകുന്നേരം 5.10 നും നാളെ രാവിലെ 10.10 നും ദൂരദര്ശനില് സംപ്രേഷണം ചെയ്യുന്നു. കേരളത്തിന്റെ തനിമയാര്ന്ന ഗ്രാമീണജീവിതവും വിശാലമായ ഭൂപ്രകൃതി യും ഏറ്റവും ചാരുതയോടെ പ്രത്യക്ഷപ്പെടുന്ന കൊടിയേറ്റം എന്ന ചിത്രത്തെക്കുറിച്ചുള്ള അടൂരിന്റെ ഓര്മ്മകളാണ് ഈ ഉത്സവകാലത്തിന്റെ പശ്ചാത്തലത്തില് ഇതിലൂടെ അവതരിപ്പിക്കുന്നത്.... English Summary : journalist baiju chandrans interview with adoor gopalakrishnan